4.

A 168. cikk a következőképpen módosul: a) az (1) bekezdés helyébe a következő szöveg lép: „(1) A 2009/138/EK irányelv 105. cikke (5) bekezdése második albekezdésének b) pontjában említett részvénykockázati részmodul egy-egy kockázati részmodult tartalmaz az 1-es és a 2-es típusú részvénykitettségekhez, az elismerhető infrastrukturális részvénykitettségekhez, valamint az elismerhető infrastrukturális vállalati részvénykitettségekhez.”; b) a cikk a következő (3b) bekezdéssel egészül ki: „(3b) Az elismerhető infrastrukturális vállalati részvénykitettségek olyan, az infrastrukturális gazdasági egységben eszközölt tőkebefektetésekből állnak, amelyek teljesítik a 164b. cikkben meghatározott kritériumokat.”; c) a (4) bekezdés helyébe a következő szöveg lép: „(4) A részvénykockázat tőkekövetelménye a következőképpen számítandó ki: ahol: a) SCRequ1 az 1-es típusú részvénykitettségek tőkekövetelménye; b) SCRequ2 az 2-es típusú részvénykitettségek tőkekövetelménye; c) SCRquinf az elismerhető infrastrukturális részvénykitettségek tőkekövetelménye; d) SCRquinfc az elismerhető infrastrukturális vállalati részvénykitettségek tőkekövetelménye.”; d) a (6) bekezdés a következőképpen módosul: i. az a) és b) pont helyébe a következő szöveg lép: „a) a 346/2013/EU európai parlamenti és tanácsi rendelet (*1) 3. cikkének b) pontjában említett minősített szociális vállalkozási alapnak minősülő kollektív befektetési vállalkozásokban tartott, az elismerhető infrastrukturális részvénykitettségektől és az elismerhető infrastrukturális vállalati részvénykitettségektől eltérő részvénykitettségek, amennyiben az e rendelet 84. cikkében meghatározott áttekintés elve a kollektív befektetési vállalkozáson belüli összes kitettség esetében alkalmazható, illetve az említett alapok befektetési jegyei vagy részvényei, amennyiben az áttekintés elve nem alkalmazható a kollektív befektetési vállalkozáson belüli összes kitettség esetében; b) a 345/2013/EU európai parlamenti és tanácsi rendelet (*2) 3. cikkének b) pontjában említett minősített kockázatitőke-alapnak minősülő kollektív befektetési vállalkozásokban tartott, az elismerhető infrastrukturális részvénykitettségektől és az elismerhető infrastrukturális vállalati részvénykitettségektől eltérő részvénykitettségek, amennyiben az e rendelet 84. cikkében meghatározott áttekintés elve a kollektív befektetési vállalkozáson belüli összes kitettség esetében alkalmazható, illetve az említett alapok befektetési jegyei vagy részvényei, amennyiben az áttekintés elve nem alkalmazható a kollektív befektetési vállalkozáson belüli összes kitettség esetében; (*1) Az Európai Parlament és a Tanács 346/2013/EU rendelete (2013. április 17.) az európai szociális vállalkozási alapokról (HL L 115., 2013.4.25., 18. o.)." (*2) Az Európai Parlament és a Tanács 345/2013/EU rendelete (2013. április 17.) az európai kockázatitőke-alapokról (HL L 115., 2013.4.25., 1. o.).”;" ii. a c) pont i. alpontja helyébe a következő szöveg lép: „i. olyan alapokban tartott, az elismerhető infrastrukturális részvénykitettségektől és az elismerhető infrastrukturális vállalati részvénykitettségektől eltérő részvénykitettségek, amelyeknél az e rendelet 84. cikkében meghatározott áttekintés elve az alternatív befektetési alapon belüli összes kitettség esetében alkalmazható;”; iii. a d) pont helyébe a következő szöveg lép: „d) az (EU) 2015/760 rendelet szerinti európai hosszú távú befektetési alapként engedélyezett kollektív befektetési vállalkozásokban tartott, az elismerhető infrastrukturális részvénykitettségektől és az elismerhető infrastrukturális vállalati részvénykitettségektől eltérő részvénykitettségek, amennyiben az e rendelet 84. cikkében meghatározott áttekintés elve a kollektív befektetési vállalkozáson belüli összes kitettség esetében alkalmazható, illetve az említett alapok befektetési jegyei vagy részvényei, amennyiben az áttekintés elve nem alkalmazható a kollektív befektetési vállalkozáson belüli összes kitettség esetében.”.